2020-ban a Daði &amp; Gagnamagnið képviselte volna az országot, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. Az izlandi műsorsugárzó jóvoltából az együttes végül újabb lehetőséget kapott az ország képviseletére a következő évben. 2021-ben annak ellenére, hogy élőben nem tudták előadni dalukat, mivel a csapat egyik tagjának a PCR-tesztje pozitív lett, az elődöntőből második helyezettként sikeresen továbbjutottak a döntőbe, ahol ismét a legjobb tízben, a negyedik helyen végeztek. Mindkét adásban a második próbán rögzített produkcióval versenyeztek. 2009-es szereplésük óta ez volt a legjobb eredmény amit az ország elért.